ZMLUVA
medzi 
Slovenskou republikou a Ukrajinou

o malom pohraničnom styku

Slovenská republika 
a
Ukrajina 

(ďalej len „zmluvné strany“)

v záujme rozvoja cezhraničnej spolupráce, dobrých susedských vzťahov a vzájomného porozumenia medzi oboma krajinami v súlade so Zmluvou medzi Slovenskou republikou a Ukrajinou o dobrom susedstve, priateľských vzťahoch a spolupráci podpísanej 29. júna 1993 v Kyjeve,

s cieľom, aby sa štátna hranica medzi Slovenskou republikou a Ukrajinou ako vonkajšia hranica Európskej únie nestala prekážkou obchodnej, sociálnej, kultúrnej a regionálnej spolupráce, 

majúc na zreteli, že Európska únia uznáva zavedenie bezvízového styku pre štátnych občanov Ukrajiny ako dlhodobú perspektívu,

berúc do úvahy nariadenie Európskeho parlamentu a Rady (ES) č. 1931/2006 z 20. decembra 2006, ktorým sa ustanovujú pravidlá malého pohraničného styku na vonkajších pozemných hraniciach členských štátov a ktorým sa menia a dopĺňajú ustanovenia Schengenského dohovoru, 

dohodli sa  takto:

Článok 1
Predmet zmluvy

	Táto zmluva upravuje vykonávanie režimu malého pohraničného styku medzi zmluvnými stranami. 

Článok 2
Vymedzenie pojmov

	Podľa tejto zmluvy:
a)	malý pohraničný styk - časté prekračovanie spoločnej štátnej hranice zmluvných strán obyvateľmi pohraničnej oblasti s cieľom pobytu v pohraničnej oblasti najmä zo sociálnych, kultúrnych, opodstatnených hospodárskych alebo rodinných dôvodov na čas, ktorý nepresahuje čas ustanovený v tejto zmluve;
b)	pohraničná oblasť - územie administratívnych jednotiek zmluvných strán, ktoré sa nachádzajú vo vzdialenosti nepresahujúcej tridsať (30) km od spoločnej štátnej hranice; ak sa nachádza časť takejto administratívnej jednotky vo vzdialenosti viac ako tridsať (30) km, ale menej ako päťdesiat (50) km od hraničnej čiary, napriek tomu sa považuje za súčasť pohraničnej oblasti; zoznam obcí, ktoré sa nachádzajú v pohraničnej oblasti, je uvedený v prílohe č. 1;
c)	povolenie na malý pohraničný styk - doklad, ktorý oprávňuje jeho držiteľa prekračovať spoločnú štátnu hranicu zmluvných strán v rámci režimu malého pohraničného styku za dodržania podmienok ustanovených v tejto zmluve;
d)	obyvatelia pohraničnej oblasti - štátni občania zmluvných strán, osoby bez štátnej príslušnosti a štátni občania tretích krajín, ktorí majú trvalý pobyt v pohraničnej oblasti aspoň tri (3) roky, ako aj manžel/manželka, maloleté dieťa alebo plnoleté nezaopatrené dieťa do dvadsaťjeden (21) rokov (vrátane osvojeného dieťaťa alebo dieťaťa v opatrovateľskej starostlivosti) a maloleté dieťa alebo plnoleté nezaopatrené dieťa do dvadsaťjeden (21) rokov (vrátane osvojeného dieťaťa alebo dieťaťa v opatrovateľskej starostlivosti) manžela/manželky týchto osôb, ak ich trvalý pobyt v pohraničnej oblasti je kratší ako tri (3) roky;
e)	osoby, ktoré požívajú právo Spoločenstva na voľný pohyb - občania Európskej únie v zmysle článku 17 ods. 1 Zmluvy o založení Európskeho spoločenstva a štátni občania tretích krajín, ktorí sú rodinnými príslušníkmi občana Európskej únie a ktorí vykonávajú svoje právo na voľný pohyb a na ktorých sa vzťahuje smernica Európskeho parlamentu a Rady 2004/38/ES z 29. apríla 2004 o práve občanov Európskej únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS a 93/96/EHS, ako aj štátni občania tretích krajín a ich rodinní príslušníci bez ohľadu na ich štátnu príslušnosť, ktorí podľa dohôd uzatvorených medzi Spoločenstvom a jeho členskými štátmi na jednej strane a týmito tretími krajinami na druhej strane požívajú práva na voľný pohyb rovnocenné s právom občanov Európskej únie.

Článok 3
Podmienky vstupu

	(1)	Obyvatelia pohraničnej oblasti môžu prekračovať spoločnú štátnu hranicu zmluvných strán v rámci režimu malého pohraničného styku pod podmienkou, že: 
a)	predložia platné povolenie na malý pohraničný styk a platný cestovný doklad;
b)	sa nepovažujú za hrozbu pre verejný poriadok, vnútornú bezpečnosť, verejné zdravie alebo medzinárodné vzťahy ktoréhokoľvek z členských štátov Európskej únie a Ukrajiny a najmä o nich nebol vydaný zápis v národnej databáze zmluvných strán na účely odopretia vstupu z rovnakých dôvodov.

(2)	Držiteľ povolenia je na účely režimu malého pohraničného styku oslobodený od vízovej povinnosti. 

(3)	Povolenie na malý pohraničný styk a cestovný doklad sa v rámci režimu malého pohraničného styku pri prekračovaní spoločnej štátnej hranice vstupnou ani výstupnou pečiatkou neoznačujú. 

Článok 4
Dĺžka pobytu v pohraničnej oblasti

	Dĺžka každého neprerušeného pobytu v režime malého pohraničného styku v pohraničnej oblasti druhej zmluvnej strany je najviac tridsať (30) dní, ale celková dĺžka pobytu na území druhej zmluvnej strany je najviac deväťdesiat (90) dní v rámci sto osemdesiatich (180) dní.

Článok 5
Miesta na prekračovanie spoločnej štátnej hranice 
v rámci režimu malého pohraničného styku

	Spoločnú štátnu hranicu zmluvných strán je možné v rámci režimu malého pohraničného styku prekračovať cez hraničné priechody uvedené:
a)	v prílohe k Zmluve medzi vládou Slovenskej republiky a vládou Ukrajiny o hraničných priechodoch cez spoločné štátne hranice podpísanej 15. júna 1995 v Kyjeve v znení Dohody medzi vládou Slovenskej republiky a vládou Ukrajiny o zmene a doplnení Zmluvy medzi vládou Slovenskej republiky a vládou Ukrajiny o hraničných priechodoch cez spoločné štátne hranice uzavretej formou výmeny nót;
b)	v ďalších dohodách medzi vládami štátov zmluvných strán, ktorými sa zriadia nové hraničné priechody na spoločnej štátnej hranici.

Článok 6
Povolenie na malý pohraničný styk

	(1)	Povolenie na malý pohraničný styk oprávňuje jeho držiteľa na prekračovanie spoločnej štátnej hranice zmluvných strán za účelom vstupu na územie druhej zmluvnej strany, výstupu z jej územia a na pobyt v pohraničnej oblasti tejto zmluvnej strany na čas ustanovený v tejto zmluve najmä zo sociálnych, kultúrnych, opodstatnených hospodárskych alebo rodinných dôvodov. 

(2)	Žiadosť o udelenie povolenia na malý pohraničný styk podáva obyvateľ pohraničnej oblasti osobne na úradnom tlačive, ktoré tvorí prílohu č. 2 tejto zmluvy. Za maloleté dieťa mladšie ako šestnásť (16) rokov koná v konaní o udelenie povolenia na malý pohraničný styk jeho zákonný zástupca. Za maloleté dieťa, ktoré nemá zákonného zástupcu a za osobu, ktorá bola právoplatným rozhodnutím súdu pozbavená spôsobilosti na právne úkony, koná v konaní o udelenie povolenia na malý pohraničný styk súdom ustanovený opatrovník.

(3)	K žiadosti o udelenie povolenia na malý pohraničný styk je obyvateľ pohraničnej oblasti povinný priložiť:
a)	cestovný doklad, ktorého platnosť sa skončí najmenej o pätnásť (15) mesiacov  odo dňa prijatia žiadosti;
b)	dve rovnaké fotografie s rozmermi 3 x 3,5 cm zobrazujúce jeho aktuálnu podobu;
c)	doklady preukazujúce existenciu oprávnených dôvodov na časté prekračovanie spoločnej štátnej hranice v rámci režimu malého pohraničného styku, pričom sa bude prihliadať na predchádzajúce časté prekračovanie spoločnej štátnej hranice;
d)	doklady potvrdzujúce trvalý pobyt v pohraničnej oblasti, ktoré sú uvedené v prílohe č. 3 tejto zmluvy.

(4)	Všetky doklady, ktoré obyvateľ pohraničnej oblasti prikladá k žiadosti, nesmú byť, okrem matričných dokladov a občianskeho preukazu, staršie ako deväťdesiat (90) dní. Orgán príslušný na prijímanie žiadostí môže vyžadovať, aby doklad potrebný v konaní na vydanie povolenia na malý pohraničný styk bol doplnený úradným prekladom do štátneho jazyka druhej zmluvnej strany. Žiadosť o udelenie povolenia na malý pohraničný styk, ku ktorej nie sú priložené všetky doklady podľa odseku 3, orgán príslušný na prijímanie žiadostí neprijme.

(5)	Orgány príslušné na prijímanie žiadostí o udelenie povolenia na malý pohraničný styk a odovzdanie povolenia na malý pohraničný styk sú: 
a)	pre obyvateľov pohraničnej oblasti na území Slovenskej republiky – Generálny konzulát Ukrajiny v Prešove;
b)	pre obyvateľov pohraničnej oblasti na území Ukrajiny – Generálny konzulát Slovenskej republiky v Užhorode.

(6)	Povolenie na malý pohraničný styk vydávajú:
a)	na slovenskej zmluvnej strane Úrad hraničnej a cudzineckej polície Ministerstva vnútra Slovenskej republiky;
b)	na ukrajinskej zmluvnej strane Generálny konzulát Slovenskej republiky v Užhorode.

(7)	Príslušné orgány zmluvných strán uvedené v odsekoch 5 a 6 vydajú povolenie na malý pohraničný styk žiadateľovi v najkratšom možnom čase, ale najneskôr do šesťdesiatich (60) dní odo dňa podania žiadosti; výnimočne v mimoriadne zložitých prípadoch možno túto lehotu predĺžiť na deväťdesiat (90) dní.

(8)	Orgán vydávajúci povolenie na malý pohraničný styk povolenie nevydá, ak žiadateľ nepreukáže dôvody na jeho vydanie podľa článku 2 písm. a) tejto zmluvy alebo nespĺňa podmienky podľa článku 3 ods. 1 písm. b) tejto zmluvy. 

(9)	Povolenie na malý pohraničný styk obsahuje najmä:
a)	názov v slovenskom jazyku a ukrajinskom jazyku;
b)	číslo povolenia na malý pohraničný styk;
c)	meno (mená), priezvisko (priezviská), dátum narodenia a pohlavie držiteľa; 
d)	fotografiu držiteľa povolenia na malý pohraničný styk;
e)	štátnu príslušnosť a miesto trvalého pobytu držiteľa;
f)	orgán, ktorý povolenie vydal, dátum vydania a čas platnosti;
g)	pohraničnú oblasť, v ktorej je držiteľ oprávnený pohybovať sa;
h)	číslo (čísla) platného cestovného dokladu, s ktorým platí povolenie na malý pohraničný styk;
i)	podpis držiteľa;
j)	poznámku, že držiteľ nie je oprávnený pohybovať sa mimo pohraničnej oblasti a že akékoľvek zneužitie povolenia podlieha sankciám podľa vnútroštátnych právnych predpisov zmluvnej strany, ktorá povolenie na malý pohraničný styk vydala.

(10)	Poplatok za administratívne spracovanie žiadosti o povolenie na malý pohraničný styk je dvadsať (20) EUR a uhrádza sa pri podaní žiadosti. Ak sa povolenie na malý pohraničný styk nevydá, poplatok sa nevracia. Od platenia poplatku sú oslobodené:
a)	osoby, ktorých jediným príjmom je invalidný dôchodok,
b)	deti do pätnásť (15) rokov,
c)	osoby staršie ako šesťdesiat (60) rokov.

(11)	Čas platnosti povolenia na malý pohraničný styk je najmenej jeden (1) rok a najviac päť (5) rokov. Čas platnosti povolenia na malý pohraničný styk určia orgány uvedené v odseku 6.  

(12)	Čas platnosti povolenia na malý pohraničný styk nemôže presahovať čas platnosti cestovného dokladu, na základe ktorého sa povolenie vydalo. 

(13)	Územná platnosť povolenia na malý pohraničný styk je obmedzená na pohraničnú oblasť zmluvnej strany, ktorá povolenie vydala.

(14)	Zmluvné strany si vymenia vzory povolení na malý pohraničný styk bezodkladne po nadobudnutí platnosti tejto zmluvy. 

Článok 7
Sankcie

	(1)	V prípade porušenia režimu malého pohraničného styku príslušné orgány zmluvných strán sú oprávnené zrušiť a odňať povolenie na malý pohraničný styk a uložiť jeho držiteľovi sankcie v súlade s vnútroštátnymi právnymi predpismi. 

(2)	O uložených sankciách podľa vnútroštátnych právnych predpisov, ako aj o ich zmenách a doplneniach sa zmluvné strany informujú diplomatickou cestou.

Článok 8
Porovnateľnosť zaobchádzania

	Zmluvné strany sa dohodli, že so štátnymi občanmi druhej zmluvnej strany, s osobami, ktoré požívajú právo Spoločenstva na voľný pohyb, so štátnymi občanmi tretích krajín a s osobami bez štátnej príslušnosti s oprávneným pobytom v príslušnej pohraničnej oblasti tejto zmluvnej strany zaobchádzajú aspoň tak, ako zaobchádzajú s obyvateľmi pohraničnej oblasti svojho štátu.

Článok 9
Všeobecné ustanovenia

	(1)	Osoby oprávnené prekračovať spoločnú štátnu hranicu v rámci malého pohraničného styku sú na území druhej zmluvnej strany povinné dodržiavať vnútroštátne právne predpisy tejto zmluvnej strany.

(2)	Táto zmluva nemá vplyv na ustanovenia práva Spoločenstva a vnútroštátnych právnych predpisov, ktoré sa vzťahujú na štátnych občanov tretích krajín a týkajú sa:
a)	dlhodobých pobytov;
b)	prístupu k hospodárskej činnosti a na jej vykonávanie;  
c)	cla a daní.

(3)	Obyvatelia pohraničnej oblasti nemôžu v rámci režimu malého pohraničného styku na území druhej zmluvnej strany vykonávať zárobkovú činnosť. 

Článok 10
Nadobudnutie platnosti

(1)	Táto zmluva podlieha schváleniu v súlade s vnútroštátnymi právnymi predpismi oboch zmluvných strán a nadobudne platnosť tridsiaty (30) deň nasledujúci po vzájomnom písomnom oznámení oboch zmluvných strán, že sa splnili podmienky ustanovené vnútroštátnymi právnymi predpismi na nadobudnutie platnosti tejto zmluvy.

	(2)	Táto zmluva sa uzatvára na neurčitý čas.

	(3)	Túto zmluvu môžu zmluvné strany meniť a dopĺňať písomne po vzájomnej dohode, pričom zmeny a dodatky tvoria neoddeliteľnú súčasť zmluvy.

(4)	Ktorákoľvek zmluvná strana môže dočasne pozastaviť vykonávanie tejto zmluvy úplne alebo z časti, a to na základe vnútroštátnych právnych predpisov zmluvných strán, právnych predpisov Európskej únie, alebo ak je porušená alebo ohrozená suverenita, vnútorná bezpečnosť a verejný poriadok. Prijatie alebo odvolanie takéhoto opatrenia si zmluvné strany bezodkladne oznámia diplomatickou cestou. Pozastavenie vykonávania tejto  zmluvy a jeho odvolanie nadobúda platnosť v deň uvedený v oznámení. 

(5)	Ktorákoľvek zmluvná strana môže zmluvu kedykoľvek vypovedať písomne diplomatickou cestou. V takomto prípade sa platnosť zmluvy skončí šesťdesiaty (60) deň odo dňa prijatia tohto oznámenia druhou zmluvnou stranou.

	Dané v ........................................................   dňa .................................................. v dvoch pôvodných vyhotoveniach, každé v slovenskom jazyku, ukrajinskom jazyku a anglickom jazyku, pričom všetky znenia majú rovnakú platnosť. V prípade rozdielneho výkladu je rozhodujúce znenie v anglickom jazyku.

Za	Za	
Slovenskú republiku	Ukrajinu	

Príloha č. 1 k Zmluve medzi Slovenskou republikou a Ukrajinou o malom pohraničnom styku

Zoznam obcí podľa článku 2 ods. 1 písm. b)
Na území Slovenskej republiky
Zoznam obcí na strane SR spadajúcich do pásma MPS (50 km od ŠH)

okres Snina (33)
Belá nad Cirochou	Pčoliné	
Brezovec	Pichne	
Čukalovce	Príslop	
Dlhé nad Cirochou	Runina	
Dúbrava	Ruská Volová	
Hostovice	Ruský Potok	
Hrabová Roztoka	Snina	
Jalová	Stakčín	
Kalná Roztoka	Stakčínska Roztoka	
Klenová	Strihovce	
Kolbasov	Šmigovec	
Kolonica	Topoľa	
Ladomirov	Ubľa	
Michajlov	Ulič	
Nová Sedlica	Uličské Krivé	
Osadné	Zboj	
Parihuzovce 	Zemplínske Hámre	

okres Sobrance (47)
Baškovce	Ostrov	
Beňatina	Petrovce	
Bežovce	Pinkovce	
Blatná Polianka	Podhoroď	
Blatné Remety	Porostov	
Blatné Revištia	Porúbka	
Bunkovce	Priekopa	
Fekišove	Remetské Hámre	
Hlivištia	Ruská Bystrá	
Horňa	Ruskovce	
Husák	Ruský Hrabovec	
Choňkovce	Sejkov	
Inovce	Sobrance	
Jasenov	Svätuš	
Jenkovce	Tašuľa	
Kolibabovce	Tibava	
Koňuš	Úbrež	
Koromľa	Veľké Revištia	
Krčava	Vojnatina	
Kristy	Vyšná Rybnica	
Lekárovce	Vyšné Nemecké	
Nižná Rybnica	Vyšné Remety	
Nižné Nemecké	Záhor	
Orechová		

okres Michalovce (73)
Bajany	Oborín	
Bánovce nad Ondavou	Oreské	
Beša	Palín	
Bracovce	Pavlovce nad Uhom	
Budince	Petríkovce	
Budkovce	Petrovce nad Laborcom	
Čečehov	Poruba pod Vihorlatom	
Čičarovce	Pozdišovce	
Čierne Pole	Ptrukša	
Drahňov	Pusté Čemerné	
Dúbravka	Rakovec nad Ondavou	
Falkušovce	Ruská	
Hatalov	Senné	
Hažín	Slavkovce	
Hnojné	Sliepkovce	
Horovce	Staré	
Iňačovce	Strážske	
Ižkovce	Stretava	
Jastrabie pri Michalovciach	Stretavka	
Jovsa	Suché	
Kačanov	Šamudovce	
Kaluža 	Trhovište 	
Kapušianske Kľačany	Trnava pri Laborci	
Klokočov	Tušice	
Krásnovce	Tušická Nová Ves	
Krišovská Liesková	Veľké Kapušany	
Kusín	Veľké Raškovce	
Lastomír	Veľké Slemence	
Laškovce	Vinné	
Lesné	Vojany	
Ložín	Voľa	
Lúčky	Vrbnica	
Malčice	Vysoká nad Uhom	
Malé Raškovce	Zálužice	
Markovce	Závadka	
Maťovské Vojkovce	Zbudza	
Michalovce	Zemplínska Široká	
Moravany	Zemplínske Kopčany 	
Nacina Ves	Žbince	

okres Humenné(49)
Abidovce	Myslina	
Baškovce	Nechválova Polianka	
Brekov	Nižná Jablonka	
Brestov	Nižná Sitnica	
Černina	Nižné Ladičkovce	
Dedačov	Ohradzany	
Gruzovce	Pakostov	
Hankovce	Papín	
Hažín nad Cirochou	Porúbka	
Hrabovec nad Laborcom	Ptičie	
Hrubov	Rokytov pri Humennom	
Hudcovce	Rovné	
Humenné	Ruská Kajňa	
Chlmec	Slovenská Volová	
Jabloň	Slovenské Krivé	
Jankovce	Sopkovce	
Jasenov	Topoľovka	
Kamenica nad Cirochou	Turcovce	
Kamienka	Udavské	
Karná	Valaškovce	
Kochanovce	Veľopolie	
Košarovce	Víťazovce	
Koškovce	Vyšná Jablonka	
Lackovce 	Vyšná Sitnica	
Lieskovec	Vyšné Ladičkovce	
Ľubiša	Vyšný Hrušov	
Lukačovce	Závadka	
Maškovce	Zbudské Dlhé	
Modrá nad Cirochou	Zubné	

okres Trebišov (81)
Bačka	Nižný Žipov	
Bačkov	Novosad	
Bara	Nový Ruskov	
Biel	Parchovany	
Boľ	Plechotice	
Borša	Poľany	
Boťany	Pribeník	
Brehov	Rad	
Brezina	Sečovce	
Byšta	Sirník	
Cejkov	Slivník	
Čelovce	Slovenské Nové Mesto	
Čerhov	Solnička	
Černochov	Somotor	
Čierna	Stanča	
Čierna nad Tisov	Stankovce	
Dargov	Strážne	
Dobrá	Streda nad Bodrogom	
Dvorianky	Svätá Mária	
Egreš	Svätuše	
Hraň	Svinice	
Hrčeľ	Trebišov	
Hriadky	Trnávka	
Kašov	Veľaty	
Kazimír	Veľká Tŕňa	
Klin nad Bodrogom	Veľké Ozorovce	
Kožuchov	Veľké Trakany	
Kráľovský Chlmec	Veľký Horeš	
Kravany	Veľký Kamenec	
Kuzmice	Viničky	
Kysta	Višňov	
Ladmovce	Vojčice	
Lastovce	Vojka	
Leles	Zatín	
Luhyňa	Zbehňov	
Malá Tŕňa	Zemplín	
Malé Ozorovce	Zemplínska Nová Ves	
Malé Trakany	Zemplínska Teplica	
Malý Horeš	Zemplínske Hradište	
Malý Kamenec	Zemplínske Jastrabie	
Michaľany	Zemplínsky Branč	

Na území Ukrajiny

Берегове	Berehove	
Затишне	Zatyshne	
Астей	Astei	
Бадалово	Badalovo	
Батьово	Bat'ovo	
Батрадь	Batrad	
Горонглаб	Horonhlab	
Берегуйфалу	Berehuifalu	
Боржава	Borzhava	
Велика Бакта	Velyka Bakta	
Великі Береги	Velyki Berehy	
Велика Бийгань	Velyka Byihan	
Мала Бийгань	Mala Byihan	
Гать	Hat	
Геча	Hecha	
Гут	Hut	
Дийда	Dyida	
Запсонь	Zapson	
Кідьош	Kid'osh	
Косонь	Koson	
Гуняді	Huniadi	
Мочола	Mochola	
Мужієво	Muzhiievo	
Гетен	Heten	
Мале Попово	Male Popovo	
Попово	Popovo	
Рафайново	Rafainovo	
Бадів	Badiv	
Бакош	Bakosh	
Данилівка	Danylivka	
Свобода	Svoboda	
Чома	Choma	
Каштаново	Kashtanovo	
Шом	Shom	
Балажер	Balazher	
Яноші	Yanoshi	
Буківцьово	Bukivts'ovo	
Великий Березний	Velykyi Bereznyi	
Верховина-Бистра	Verkhovyna-Bystra	
Вишка	Vyshka	
Волосянка	Volosianka	
Луг	Luh	
Забрідь	Zabrid	
Жорнава	Zhornava	
Загорб	Zahorb	
Кострина	Kostryna	
Костринська Розтока	Kostryns'ka Roztoka	
Лубня	Lubnia	
Люта	Liuta	
Завосина	Zavosyna	
Малий Березний	Malyi Bereznyi	
Мирча	Myrcha	
Бегендяцька Пастіль	Behendiats'ka Pastil	
Костева Пастіль	Kosteva Pastil	
Розтоцька Пастіль	Roztots'ka Pastil	
Руський Мочар	Rus'kyi Mochar	
Смереково	Smerekovo	
Домашин	Domashyn	
Сіль	Sil	
Ставне	Stavne	
Княгиня	Kniahynia	
Стричава	Strychava	
Стужиця	Stuzhytsia	
Гусний	Husnyi	
Сухий	Sukhyi	
Тихий	Tykhyi	
Ужок	Uzhok	
Чорноголова	Chornoholova	
Абранка	Abranka	
Біласовиця	Bilasovytsia	
Латірка	Latirka	
Буковець	Bukovets	
Верб'яж	Verbiazh	
Завадка	Zavadka	
Жденієво	Zhdeniievo	
Збини	Zbyny	
Задільське	Zadil's'ke	
Нижні Ворота	Nyzhni Vorota	
Верхня Грабівниця	Verkhnia Hrabivnytsia	
Підполоззя	Pidpolozzia	
Ялове	Yalove	
Кічерний	Kichernyi	
Перехресний	Perekhresnyi	
Розтока	Roztoka	
Котельниця	Kotel'nytsia	
Тишів	Tyshiv	
Пашківці	Pashkivtsi	
Щербовець	Scherbovets	
Мукачеве	Mukacheve	
Бабичі	Babychi	
Ділок	Dilok	
Бистриця	Bystrytsia	
Вільховиця	Vil'khovytsia	
Бобовище	Bobovysche	
Грибівці	Hrybivtsi	
Ільківці	Il'kivtsi	
Брестів	Brestiv	
Лецовиця	Letsovytsia	
Плоскановиця	Ploskanovytsia	
Великі Лучки	Velyki Luchky	
Верхня Визниця	Verkhnia Vyznytsia	
Клочки	Klochky	
Лісарня	Lisarnia	
Буковинка	Bukovynka	
Верхній Коропець	Verkhnii Koropets	
Кучава	Kuchava	
Куштановиця	Kushtanovytsia	
Горонда	Horonda	
Дерцен	Dertsen	
Жнятино	Zhniatyno	
Жуково	Zhukovo	
Ромочевиця	Romochevytsia	
Вінкове	Vinkove	
Драгиня	Drahynia	
Зняцьово	Zniats'ovo	
Кінлодь	Kinlod	
Червеньово	Cherven'ovo	
Зубівка	Zubivka	
Софія	Sofiia	
Іванівці	Ivanivtsi	
Клячаново	Kliachanovo	
Старе Давидково	Stare Davydkovo	
Кальник	Kal'nyk	
Кузьмино	Kuz'myno	
Медведівці	Medvedivtsi	
Руська Кучава	Rus'ka Kuchava	
Шкуратівці	Shkurativtsi	
Ключарки	Kliucharky	
Жборівці	Zhborivtsi	
Кленовець	Klenovets	
Кольчино	Kol'chyno	
Коноплівці	Konoplivtsi	
Копинівці	Kopynivtsi	
Микулівці	Mykulivtsi	
Ростов'ятиця	Rostoviatytsia	
Щасливе	Schaslyve	
Лавки	Lavky	
Березинка	Berezynka	
Лалово	Lalovo	
Лохово	Lokhovo	
Череївці	Chereivtsi	
Барбово	Barbovo	
Макарьово	Makar'ovo	
Нижній Коропець	Nyzhnii Koropets	
Нове Давидково	Nove Davydkovo	
Дубино	Dubyno	
Косино	Kosyno	
Обава	Obava	
Чабин	Chabyn	
Павшино	Pavshyno	
Пістрялово	Pistrialovo	
Герцівці	Hertsivtsi	
Грабово	Hrabovo	
Крите	Kryte	
Пузняківці	Puzniakivtsi	
Тростяниця	Trostianytsia	
Бенедиківці	Benedykivtsi	
Домбоки	Domboky	
Кайданово	Kaidanovo	
Ракошино	Rakoshyno	
Руське	Rus'ke	
Чопівці	Chopivtsi	
Баркасово	Barkasovo	
Серне	Serne	
Станово	Stanovo	
Страбичово	Strabychovo	
Форнош	Fornosh	
Карпати	Karpaty	
Синяк	Syniak	
Чинадійово	Chynadiiovo	
Чомонин	Chomonyn	
Шенборн	Shenborn	
Новоселиця	Novoselytsia	
Яблунів	Yabluniv	
Вільшинки	Vil'shynky	
Ворочово	Vorochovo	
Дубриничі	Dubrynychi	
Пастілки	Pastilky	
Зарічово	Zarichovo	
Новоселиця	Novoselytsia	
Перечин	Perechyn	
Маюрки	Maiurky	
Мокра	Mokra	
Порошково	Poroshkovo	
Сімерки	Simerky	
Сімер	Simer	
Свалявка	Svaliavka	
Тур'я-Бистра	Turia-Bystra	
Завбуч	Zavbuch	
Раково	Rakovo	
Тур'я Пасіка	Turia Pasika	
Полянська Гута	Polians'ka Huta	
Тур'я Поляна	Turia Poliana	
Тур'ї Ремети	Turi Remety	
Туриця	Turytsia	
Липовець	Lypovets	
Лікіцари	Likitsary	
Лумшори	Lumshory	
Турички	Turychky	
1.	Голубине	Holubyne	
2.	Оленьово	Oleniovo	
3.	Павлово	Pavlovo	
4.	Плоске	Ploske	
5.	Плоский Потік	Ploskyi Potik	
6.	Яківське	Yakivske	
7.	Поляна	Poliana	
8.	Уклин	Uklyn	
9.	Родниківка	Rodnykivka	
10.	Родникова Гута	Rodnykova Huta	
11.	Драчино	Drachyno	
12.	Свалява	Svaliava	
13.	Солочин	Solochyn	
14.	Пасіка	Pasika	
15.	Сусково	Suskovo	
Ужгород	Uzhhorod	
Баранинці	Baranyntsi	
Барвінок	Barvinok	
Довге Поле	Dovhe Pole	
Підгорб	Pidhorb	
Великі Геївці	Velyki Heivtsi	
Малі Геївці	Mali Heivtsi	
Руські Геївці	Rus'ki Heivtsi	
Велика Добронь	Velyka Dobron	
Великі Лази	Velyki Lazy	
Циганівці	Tsyhanivtsi	
Батфа	Batfa	
Галоч	Haloch	
Палло	Pallo	
Дубрівка	Dubrivka	
Есень	Esen	
Андріївка	Andriivka	
Ірлява	Irliava	
Чабанівка	Chabanivka	
Гута	Huta	
Кам'яниця	Kamianytsia	
Гайдош	Haidosh	
Кибляри	Kybliary	
Лінці	Lintsi	
Кінчеш	Kinchesh	
Коритняни	Korytniany	
Демечі	Demechi	
Мала Добронь	Mala Dobron	
Тисаагтелек	Tysaahtelek	
Невицьке	Nevyts'ke	
Оноківці	Onokivtsi	
Оріховиця	Orikhovytsia	
Малі Селменці	Mali Selmentsi	
Паладь-Комарівці	Palad'-Komarivtsi	
Пацканьово	Patskan'ovo	
Ратівці	Rativtsi	
Глибоке	Hlyboke	
Нижнє Солотвино	Nyzhnie Solotvyno	
Руські Комарівці	Rus'ki Komarivtsi	
Вовкове	Vovkove	
Середнє	Serednie	
Петрівка	Petrivka	
Соловка	Solovka	
Соломоново	Solomonovo	
Сторожниця	Storozhnytsia	
Сюрте	Siurte	
Ботфалва	Botfalva	
Тарнівці	Tarnivtsi	
Шишлівці	Shyshlivtsi	
Тийглаш	Tyihlash	
Тисаашвань	Tysaashvan	
Холмець	Kholmets	
Концово	Kontsovo	
Минай	Mynai	
Розівка	Rozivka	
Холмок	Kholmok	
Анталовці	Antalovtsi	
Верхня Солотвина	Verkhnia Solotvyna	
Ляхівці	Liakhivtsi	
Худльово	Khudl'ovo	
Чертеж	Chertezh	
Часлівці	Chaslivtsi	
Тисауйфалу	Tysauifalu	
Червоне	Chervone	
Стрипа	Strypa	
Ярок	Yarok	
Чоп	Chop	

Príloha č. 2 k Zmluve medzi Slovenskou republikou a Ukrajinou o malom pohraničnom styku
Žiadosť o udelenie povolenia na malý pohraničný styk podľa článku 6 ods. 2
	
ČÍSLO ŽIADOSTI (vyplní MZV SR)		ČÍSLO ŽIADOSTI (vyplní MV SR)		ČÍSLO POVOLENIA		PLATNÝ DO	

*

ŽIADOSŤ O POVOLENIE 
NA MALÝ POHRANIČNÝ STYK		**VLASTNORUČNÝ PODPIS		FOTOGRAFIA

3 × 3,5 cm	

1. PRIEZVISKO                                                                                                                            2. TITUL

3. MENO

4. RODNÉ PRIEZVISKO A PREDCHÁDZAJÚCE PRIEZVISKÁ

5.  DEŇ, MESIAC A ROK NARODENIA   6. ŠTÁT NARODENIA                                       7. POHLAVIE

8.  MIESTO NARODENIA	                                                     9. ŠTÁTNA PRÍSLUŠNOSŤ     

10. RODINNÝ STAV           11. ZAMESTNANIE

12. CESTOVNÝ DOKLAD    13. DÁTUM VYDANIA  14. PLATNÝ DO              15. VYDAL

16. ADRESA TRVALÉHO POBYTU V CUDZINE                                              17. ŠTÁT

18.  DôVOD pre Časté prekračovanie štátnej hranice    19. ÚrADNÉ ZÁZNAMY                                                                                                                                

	
•	cestovný doklad (kópia biodátovej strany)

•	2 fotografie

•	preukázanie dôvodu

•	potvrdenie o trvalom pobyte	

			

SPRÁVNY POPLATOK V SUME:

		ŽIADOSŤ PRIJAL:

DŇA:		PEČIATKA A PODPIS:

*  Údaje na žiadosti musia byť vyplnené písacím strojom alebo paličkovým písmom v slovenskom jazyku. 
**Svojim podpisom potvrdzujem úplnosť a správnosť svojich údajov.

ČÍSLO ŽIADOSTI (vyplní MZV SR)		ČÍSLO ŽIADOSTI (vyplní MV SR)		ČÍSLO POVOLENIA		PLATNÝ DO	

-	Som si vedomý a súhlasím aby všetky osobné údaje týkajúce sa mojej osoby, ktoré sú uvedené v tejto žiadosti, boli spracovávané príslušnými úradmi Slovenskej republiky. Tieto údaje môžu byť vložené do alebo uložené v databázach dostupných príslušným úradom Slovenskej republiky, ak medzinárodná zmluva, ktorou je Slovenská republika viazaná, neustanovuje inak.
-	Som si vedomý, že akékoľvek nepravdivé alebo chybné údaje uvedené v žiadosti budú mať za následok jej zamietnutie.  
-	Som si vedomý povinnosti dodržiavať právne predpisy Slovenskej republiky počas pobytu na jej území.
-	Som si vedomý, že povolenie na malý pohraničný styk neplatí na celé na územie Slovenskej republiky, ale len na pohraničnú oblasť definovanú v  čl. 2  písm. b) Zmluvy, pričom každý neprerušený pobyt nesmie presiahnuť 30 dní.
-	Som si vedomý, že zneužitie podmienok malého pohraničného styku podlieha sankciám podľa zákona č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov.	

DÁTUM PREVZATIA POVOLENIA                                          PODPIS CUDZINCA

---------------------------------------------------------- odstrihnúť ----------------------------------------------------------------

Potvrdenie o prevzatí žiadosti o povolenie na malý pohraničný styk	
titul:	meno:	
priezvisko:	
dátum narodenia:	štátna príslušnosť:	číslo cestovného dokladu:	
dátum podania žiadosti:	podpis pracovníka, ktorý žiadosť prijal a pečiatka:	

Додаток 2
Заява про видачу дозволу на місцевий прикордонний рух, відповідно до пункту 2 статті 6	
ЗАЯВА НА ВИДАЧУ
ДОЗВОЛУ НА МІСЦЕВИЙ ПРИКОРДОННИЙ РУХ	
	** ПІДПИС ЗАЯВНИКА       (герб України 
                                                   або Словаччини)		ФОТО

3 × 3,5 cm	

1. Прізвище (-а)                                                                                                    2. Tитул

3. Ім’я (Імена)

4. Прізвище (-а) при народженні (попередні прізвища)

5. Дата народження (день, місяць, рік)  6. Країна народження                    7. Стать

8.  Місце народження	                                                9. Громадянство (-а) 

10. Сімейний стан         11. Місце роботи

12. Проїзний документ    13. Дата видачі   14. Дійсний до           15. Орган видачі

							

16. Постійна  адреса							17. Країна

18. Причини для неодноразового перетину                  19. Офіційні позначки 
державного кордону                                                                                                                

	
•	проїзний документ (копія першої сторінки)

•	2 фото

•	засвідчення мети поїздки

•	підтвердження постійного проживання	

			

СПЛАЧЕНО ЗБІР У СУМІ:

		ЗАЯВУ ПРИЙНЯВ:

ДАТА:		ПЕЧАТКА ТА ПІДПИС
	
*  Дані в заяві мають бути надруковані або заповнені великими літерами мовою держави видачі дозволу
**Підпис заявника засвідчує вірність та чесність наданих даних

-	Я обізнаний та погоджуюся з таким: будь-яка персональна інформація, що стосується мене та міститься в цій заяві, буде передана компетентним установам України/Словаччини. Така інформація може бути занесена та зберігатися в базах даних, до яких мають доступ компетентні установи України/Словаччини, якщо іншого не передбачено міжнародними договорами. 
-	Я обізнаний з тим, що будь-яке неправдиве повідомлення або неправильна інформація призводитиме до відхилення моєї заяви.
-	Я обізнаний з обов’язком поважати правила України/Словаччини під час перебування на її території. 
-	Я обізнаний, що дозвіл на місцевий прикордонний рух не дійсний на всю територію України/Словаччини, але тільки в межах прикордонної зони, визначеної в пункті b) Статті 2 Угоди та кожне безперервне перебування не перевищує 30 днів.
-	Я обізнаний, що порушення режиму місцевого прикордонного руху є предметом санкцій, у відповідності із законодавством про перебування іноземців. 	

ДАТА ОТРИМАННЯ ДОЗВОЛУ                      ПІДПИС ІНОЗЕМЦЯ

---------------------------------------------------------------------------------------------------------------------

Підтвердження про передачу дозволу на місцевий прикордонний рух	
титул:	ім’я:	
прізвище:	
дата народження:	громадянство:	номер паспорта:	
дата прийняття заяви:	підпис працівника, який прийняв заяву та печатка:	

Príloha č. 3 k Zmluve medzi Slovenskou republikou a Ukrajinou o malom pohraničnom styku

Doklady potvrdzujúce trvalý pobyt v pohraničnej oblasti podľa článku 6 ods. 3 písm. d) 

Na slovenskej zmluvnej strane:
Potvrdenie o trvalom pobyte

Na ukrajinskej zmluvnej strane:
Preukaz občana Ukrajiny
alebo
Potvrdenie o trvalom pobyte